**האדם בחורף**

**לבוש וחימום הבית**

**⏴ במבט חדש לכיתה א**

**היקף יחידת הלימוד:** 2 שיעורים

**עמוד:** 61 - 65

**שימו לב!** את הנושא האדם בעונה (לדוגמה, **חורף**) יש ללמד בכל עונה.

מבנה השיעור בכל עונה יהיה דומה לזה המוצע להלן.

# מטרות

* התלמידים יתארו כיצד בני אדם נערכים לחורף.
* התלמידים יתארו את השפעת תופעות מזג אוויר ושינויים באורך היום והלילה על התנהגות האדם (לבוש, חימום).
* התלמידים יתארו אמצעים /פתרונות טכנולוגיים שמטרתם להגביר את היכולת להתחמם בחורף ולהגן על עצמנו מפני גשם, שלג ועוד.
* התלמידים יציעו דרכים לחמם את הבית בדרך חסכונית ובטיחותית.

**מהלך השיעור (ראו בעמודים הבאים).**

# מהלך השיעור: האדם בחורף

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בהשפעת תופעות מזג אוויר ושינויים באורך היום והלילה על התנהגות האדם ושימוש באמצעים טכנולוגיים להתמודדות עם החורף (לבוש, חימום).  פותחים בדיון לברור ידע מוקדם בעזרת השאלות שבתבנית ה**שיח** שבעמוד 61.   * כיצד אנו שומרים על עצמנו מפני הגשם והקור?   מוצע להפנות את תשומת לבם של התלמידים לכך שהשינוי בהתנהגות האדם הוא כדי להתאים את עצמו לשינויים במזג האוויר ובשינוי באורך היום והלילה.  **שימו לב!** דיון זה חוזר באמצעות שאלות מתאימות באביב ובקיץ. |
| התנסות 1 | מבצעים את המשימה **מה לובשים בחורף?,** עמוד 61.  מטרת המשימה היא להראות שלתופעה של התקצרות הימים בחורף יש השלכות על התנהגותם של בני אדם ושימוש באמצעים טכנולוגיים מתאימים (לבוש, מטריה תנור).  מבצעים את המשימה: **חוקרים את המטריה** שבעמודים 62 – 63.  אפשר לבקש מהתלמידים להביא מטריות שונות ולחקור אותן.  התלמידים חוקרים את מבנה המטרייה – זוהי פעילות טכנולוגית של הנסה הפוכה בעזרת תצפית ופירוק המטריה מנתחים את המבנה שלה ואת חלקיה. תהליך החקירה משלב מיומנויות של השוואה (מציאת הדומה והשונה), פתרון בעיות וקשר בין מבנה ותכונות החומר לתפקיד המוצר. ניתן להרחיב את המשימה לחקירת מוצרים נוספים כדוגמת בגדים (סוגי בדים, תכונות: עובי, דחיית נוזלים והתאמתם לתנאי העונה). |
| התנסות 2 | השינוי בהתנהגות קשור גם לסביבה שלנו. הטמפרטורות הנמוכות מחייבת חימום הבית באמצעות פתרונות טכנולוגיים (מכשירי חימום: מזגן, מפזר חום, תנור).  קוראים את קטע המידע **מחממים בתבונה**, עמוד 64.  הקטנת צריכת החשמל באמצעות חימום נבון מקטינה את זיהום הסביבה הנגרם בזמן הפעלת תחנות כוח וגם מקטינה את תשלום החשמל של המשפחה.  מבצעים את המשימה **שומרים על הבטיחות,** עמוד 64. |
| המשגה | מסכמים בעזרת המשפטים שבתבנית **מה למדנו?** שבעמוד 65. |
| יישום | מתכננים מטרייה מציירים או מייצרים אותה.   * מומלץ להיכנס[**במבט מקוון**](https://mabatmekuvan.ramot.org/ramot-heb)(מנויים), למשימה **חורף** - **בעיה מחפשת פתרון**.   המשימה עוסקת בטכנולוגיה כמגבירה את יכולתו של האדם בהקשר לצרכים שיש לאדם בעונת החורף ולפתרונות הטכנולוגיים שנותנים מענה לצרכים האלה.  כותבים כללים לשמירה על בטיחות בחימום הבית על מדבקה לבנה ואותה מצמידים ללוח מגנט שנושא פרסום של מוצר כלשהו (שימוש חוזר). |
| סיכוםורפלקציה | אילו דברים חדשים למדתי בשיעור?  מה היה הכי מעניין ללמוד?  מה עוד הייתי רוצה ללמוד? |